किसानों को मिले नलकूप कनेक्शन को 45 ट्रांसफार्मर - Amar Ujala Hindi News Live
Hindi News › Uttar Pradesh › Lalitpur › किसानों को मिले नलकूप कनेक्शन को 45 ट्रांसफार्मर
{"_id":"5c06dd1fbdec22415a7fa309","slug":"21543953695-lalitpur-news","type":"story","status":"publish","title_hn":"\u0915\u093f\u0938\u093e\u0928\u094b\u0902 \u0915\u094b \u092e\u093f\u0932\u0947 \u0928\u0932\u0915\u0942\u092a \u0915\u0928\u0947\u0915\u094d\u0936\u0928 \u0915\u094b 45 \u091f\u094d\u0930\u093e\u0902\u0938\u092b\u093e\u0930\u094d\u092e\u0930","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
Jhansi Bureau Updated Wed, 05 Dec 2018 01:31 AM IST
ललितपुर। रबी की फसल के दौरान सिंचाई के लिए इस बार भी किसानों को नए नलकूप कनेक्शन की धनराशि जमा करने के बाद भी ट्रांसफार्मरों लिए भारी परेशानी झेलने पड़ रही है। इसके चलते दो माह से लगातार पैंडेंसी खत्म नहीं हो पा रही है। विद्युत स्टोर में किसानों के लिए फिलहाल 45 नए ट्रांसफार्मर उपलब्ध कराए गए हैं। हालांकि अब भी स्टोर में 51 ट्रांसफार्मरों की पैंडेंसी चल रही है। किसानों द्वारा रबी की फसल की बुवाई के दौरान खेतों की सिंचाई के लिए नलकूप विद्युत संयोजन लिए जा रहे हैं, इस बार भी सैकड़ों उपभोक्ताओं द्वारा नलकूप के विद्युत कनेक्शनों के लिए आवेदन किए गए और प्रक्रिया पूरी होने के बाद धनाशि भी जमा कर दी गई, लेकिन विद्युुत स्टोर में एक साथ सैकड़ों ट्रांसफार्मरों की डिमांड के चलते उपभोक्ताओं को पूूर्ण विद्युत सामग्री उपलब्ध नहीं हो सकी। यहां तक कि गत दो दिन पूर्व तक 96 ट्रांसफार्मरों की पैंडेंसी रही है। डिमांड अधिक होने और शासन के मंत्रियों व विधायकों तक भी मामला किसानों द्वारा उठाया गया है। इसके चलते अब विभाग द्वारा कन्नौज से नलकूप कनेक्शनों के लिए 25 केवीए के 45 ट्रांसफार्मर मंगाए गए हैं। हालांकि अभी कुछ दिनों में और भी ट्रांसफार्मर आने की संभावना जताई जा रही है। सोमवार व मंगलवार को विभाग द्वारा किसानों को नए कनेक्शनों पर ट्रांसफार्मरों का वितरण किया गया। हालांकि अब भी 51 ट्रांसफार्मरों की पैंडेंसी चल रही है। वहीं, विद्युत स्टोर विभाग के सहायक अभियंता नरेंद्र श्रीवास ने बताया कि किसानों के लिए कन्नौज से करीब 45 ट्रांसफार्मर मंगाए हैं, जिनका वितरण शुरू करा दिया गया है और पैंडेंसी खत्म करने के लिए उच्चाधिकारियों से पत्राचार किया गया है। शीघ्र ही पैंडेंसी खत्म होने की संभावना है।